Forslag til RÅDETS AFGØRELSE om Den Europæiske Unions holdning i Det Blandede Udvalg, der blev nedsat ved Euro-Middelhavs-interimsassoceringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation PLO til fordel for Vestbredden og Gaza-stribens Palæstinensiske Myndighed på den anden side, til ændring af artikel 15, stk. 7, i nævnte aftales protokol 3 om definition af begrebet "produkter med oprindelsesstatus" og ordninger for administrativt samarbejde /* COM/2013/0728 final - 2013/0348 (NLE) */





BEGRUNDELSE 1. BAGGRUND FOR FORSLAGET Forbuddet mod toldgodtgørelse er omhandlet i artikel 15 i protokol 3 til associeringsaftalen EF-PLO, som ændret ved afgørelse nr. 1/2009 truffet af Det Blandede Udvalg EF-PLO af 24. juni 2009[1]. Ifølge nævnte artikels stk. 7 gælder der på Vestbredden og Gazastriben en overgangsperiode, inden forbuddet mod toldgodtgørelse bliver et totalforbud, og denne partner indrømmes mulighed for at give sine eksportører eller erhvervsdrivende toldgodtgørelse i denne periode. Overgangsperioden udløb den 31. december 2009. Ifølge artikel 15, stk. 7, kan bestemmelsen dog tages op til fornyet overvejelse efter fælles overenskomst. Efter anmodning fra PLO foreslog Kommissionen i 2010 at forlænge anvendelsen af denne bestemmelse indtil den 31. december 2012[2]. Det Blandede Udvalg EU-PLO vedtog dog aldrig denne afgørelse. PLO anmodede skriftligt den 6. december 2012 igen om at få forlænget anvendelsesperioden med fire år. Ifølge artikel 39 i protokol 3 kan nævnte protokols bestemmelser ændres ved en afgørelse truffet af associeringsrådet. Artikel 15, stk. 7, affattes som angivet i nævnte afgørelse. Parterne har aftalt at forlænge anvendelsen af artikel 15, stk. 7, med seks år med virkning fra den 1. januar 2010 for at de erhvervsdrivende kan opnå klarhed, økonomisk vished på længere sigt og retssikkerhed, for at sikre, at lignende anmodninger fra andre middelhavslande behandles ens, og at den periode, som Kommissionen foreslog efter PLO's første anmodning, også er omfattet. Indtil denne afgørelse bliver formelt vedtaget, er det i pan-Euro-Middelhavsarbejdsgruppen blevet aftalt, at denne afgørelses ordlyd anvendes fra den 1. januar 2010. 2. RESULTAT AF HØRINGER AF INTERESSEDE PARTER OG KONSEKVENSANALYSER De interesserede parter er blevet hørt i pan-Euro-Middelhavsarbejdsgruppen og i Toldkodeksudvalget - Vareoprindelsesgruppen. Der har ikke været behov for ekstern ekspertbistand. Det har ikke været nødvendigt at foretage en konsekvensanalyse, fordi de foreslåede tilpasninger er af teknisk art og ikke rører ved substansen i den nugældende protokol om oprindelsesregler. 3. JURIDISKE ASPEKTER AF FORSLAGET Den ændrede bestemmelse om toldgodtgørelse bør anvendes med tilbagevirkende kraft fra den 1. januar 2010. Retsgrundlaget for ændringen af denne bestemmelse er artikel 207, stk. 4, første afsnit, sammenholdt med artikel 218, stk. 9, i traktaten om Den Europæiske Unions funktionsmåde. Forslaget hører under EU's enekompetence. Subsidiaritetsprincippet finder derfor ikke anvendelse. Foreslået reguleringsmiddel: rådsafgørelse. 2013/0348 (NLE) Forslag til RÅDETS AFGØRELSE om Den Europæiske Unions holdning i Det Blandede Udvalg, der blev nedsat ved Euro-Middelhavs-interimsassoceringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation PLO til fordel for Vestbredden og Gaza-stribens Palæstinensiske Myndighed på den anden side, til ændring af artikel 15, stk. 7, i nævnte aftales protokol 3 om definition af begrebet "produkter med oprindelsesstatus" og ordninger for administrativt samarbejde RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9, under henvisning til forslag fra Europa-Kommissionen, og ud fra følgende betragtninger: (1) Protokol 3 til Euro-Middelhavs-interimsassoceringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation PLO til fordel for Vestbredden og Gaza-stribens Palæstinensiske Myndighed på den anden side[3], i det følgende benævnt "aftalen", ændret ved afgørelse nr. 1/2009 truffet af Det Blandede Udvalg EU-PLO den 24. juni 2009[4], omhandler definitionen af begrebet "produkter med oprindelsesstatus" og ordninger for administrativt samarbejde. (2) Ifølge artikel 15 i protokol 3 gælder der et generelt forbud mod toldgodtgørelse eller ‑fritagelse for materialer uden oprindelsesstatus, der anvendes til fremstilling af produkter med oprindelsesstatus. Ifølge artiklens stk. 7 kan der dog på visse betingelser gives godtgørelse eller delvis fritagelse indtil den 31. december 2009. (3) Efter anmodning fra PLO foreslog Kommissionen i 2010 at forlænge anvendelsen af artikel 15 i protokol 3 indtil den 31. december 2012[5]. Det Blandede Udvalg EU-PLO har dog aldrig vedtaget denne afgørelse. (4) For at de erhvervsdrivende kan opnå klarhed, økonomisk vished på længere sigt og retssikkerhed, og for at sikre, at den periode, som Kommissionen foreslog efter PLO's første anmodning, også er omfattet, har parterne i aftalen aftalt at forlænge anvendelsesperioden for artikel 15, stk. 7, med seks år med virkning fra den 1. januar 2010. (5) I henhold til artikel 39 i protokol 3 skal associeringsrådet, der er nedsat ved aftalen, træffe afgørelse om at ændre protokollen i overensstemmelse hermed. (6) Den Europæiske Union bør derfor i Det Blandede Udvalg indtage den holdning, der er fastlagt i vedlagte forslag til afgørelse — VEDTAGET DENNE AFGØRELSE: Artikel 1 Den holdning, som Den Europæiske Union skal indtage i Det Blandede Udvalg, der blev nedsat ved Euro-Middelhavs-interimsassoceringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation PLO til fordel for Vestbredden og Gaza-stribens Palæstinensiske Myndighed på den anden side, til ændringen af artikel 15, stk. 7, i protokol 3 om definition af begrebet "produkter med oprindelsesstatus" og ordninger for administrativt samarbejde for at forlænge anvendelsen af nævnte bestemmelse, er fastlagt i det forslag til Det Blandede Udvalgs afgørelse, som er vedlagt nærværende afgørelse. Artikel 2 Det Blandede Udvalgs afgørelse offentliggøres i Den Europæiske Unions Tidende. Udfærdiget i Bruxelles, den […]. På Rådets vegne Formand BILAG Forslag til AFGØRELSE NR. […] TRUFFET AF DET BLANDEDE UDVALG EU-PLO af […] om ændring af Euro-Middelhavs-interimsassoceringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation PLO til fordel for Vestbredden og Gaza-stribens Palæstinensiske Myndighed på den anden side for så vidt angår artikel 15, stk. 7, i protokol 3 om definition af begrebet "produkter med oprindelsesstatus" og ordninger for administrativt samarbejde DET BLANDEDE UDVALG HAR — under henvisning til Euro-Middelhavs-interimsassoceringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation PLO til fordel for Vestbredden og Gaza-stribens Palæstinensiske Myndighed på den anden side, særlig artikel 39 i protokol 3, og ud fra følgende betragtninger: (1) Ifølge artikel 15, stk. 7, i protokol 3 til Euro-Middelhavs-interimsassoceringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation PLO til fordel for Vestbredden og Gaza-stribens Palæstinensiske Myndighed på den anden side[6], i det følgende benævnt "aftalen", ændret ved afgørelse nr. 1/2009 truffet af Det Blandede Udvalg EF-PLO den 24. juni 2009[7], kan der på visse betingelser gives godtgørelse af eller delvis fritagelse for told og afgifter med tilsvarende virkning indtil den 31. december 2009. (2) Efter anmodning fra PLO foreslog Kommissionen i 2010 at forlænge anvendelsen af artikel 15 i protokol 3 indtil den 31. december 2012[8]. Denne afgørelse blev dog aldrig vedtaget af Det Blandede Udvalg EU-PLO. (3) For at de erhvervsdrivende kan opnå klarhed, økonomisk vished på længere sigt og retssikkerhed, og for at sikre, at den periode, som Kommissionen foreslog efter PLO's første anmodning, også er omfattet, har parterne i aftalen aftalt at forlænge anvendelsesperioden for artikel 15, stk. 7, i protokol 3 med seks år med virkning fra den 1. januar 2010. (4) Protokol 3 til aftalen bør derfor ændres i overensstemmelse hermed. (5) Da artikel 15, stk. 7, i protokol 3 til aftalen kun kunne anvendes indtil den 31. december 2009, bør denne afgørelse anvendes fra den 1. januar 2010 — HAR BESTEMT FØLGENDE: Artikel 1 I Euro-Middelhavs-interimsassoceringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation PLO til fordel for Vestbredden og Gaza-stribens Palæstinensiske Myndighed på den anden side affattes artikel 15, stk. 7, sidste afsnit, i protokol 3 om definition af begrebet "produkter med oprindelsesstatus" og ordninger for administrativt samarbejde således: "Dette stykke anvendes indtil den 31. december 2015 og kan tages op til fornyet overvejelse efter fælles overenskomst." Artikel 2 Denne afgørelse træder i kraft på dagen for vedtagelsen. Den anvendes fra den 1. januar 2010. Udfærdiget i Bruxelles, den […]. På vegne af Det Blandede Udvalg [...] Formand [1] EUT L 298 af 13.11.2009, s. 1. [2] KOM(2010) 166 af 21.4.2010. [3] EFT L 187 af 16.7.1997, s. 3. [4] EUT L 298 af 13.11.2009, s. 1. [5] KOM(2010) 166 af 21.4.2010. [6] EFT L 187 af 16.7.1997, s. 3. [7] EUT L 298 af 13.11.2009, s. 1. [8] KOM(2010) 166 af 21.4.2010.